Қазақстанда балаларды қаржы пирамидасына қарсы тұруға үйретеді
DATE: 18:38, 01 Мамыр 2022 | GMT +5
TITLE: Қазақстанда балаларды қаржы пирамидасына қарсы тұруға үйретеді
URL: https://kaz.inform.kz/news/kazakstanda-balalardy-karzhy-piramidasyna-karsy-turuga-uyretedi_a3928909/
META: DATE: 18:38, 01 Мамыр 2022 | GMT +5
TOTAL WORDS: 182
AUTHOR(S):
TEXT: «Цифрлық сауатты арттыру және балалар мен студент жастардың қаржылық білім алуына ерекше көңіл бөлінеді. 2020-2021 жылдары OYLA жастар ғылыми-көпшілік журналында мемлекеттік және орыс тілдерінде алаяқтық пен қаржы пирамидасына қарсы іс-қимыл тақырыбы бойынша 20 арнайы қосымша жарияланды. Агенттік 2021 жылдан бастап қазақстандық мектептерде балаларға арналған қаржылық сауат бойынша, оның ішінде «Қауіпсіз интернет және балалар киберқауіпсіздігі» тақырыбында 10-нан астам тегін сабақ өткізді», - деді Нұрлан Әбдірахманов депутаттық сауалға берген жауабында. Оның мәліметінше, биыл 29 сәуірден бастап мектептерде интернет-алаяқтыққа және қаржы пирамидаларына қарсы іс-қимыл тақырыбында дәріс өткізу жоспарланған. «Агенттіктің Қазақстанның жоғары оқу орындары қауымдастығымен ынтымақтастығы аясында «Тұран» университетінің базасында, жоғары оқу орнының сайтында және әлеуметтік желілерде алаяқтық және қаржы пирамидасына қарсы іс-қимыл тақырыбында ақпараттық-түсіндірме материалдар жарияланады. Сонымен қоса Fingramota. kz сайтының баннері және «FinIQ» бағдарламасының 38 бейнеролигі мен 14 шығарылымы көрсетіледі», - дейді ол. Айта кетейік, аталған жоба аясында FinGramota. kz 20 сәуірден бастап қазақстандық мектептер мен жооларда қаржы сауаты бойынша апталық өтті. Одан бөлек, ведомство ҚҚҚ, АФМ, Бас прокуратура, сондай-ақ қаржылық және қоғамдық ұйымдармен бірлесіп, оқушылар мен студенттер үшін дәрістер, дөңгелек үстелдер және олимпиадалар өткізбек. Қазірдің өзінде Алматы қаласында 15-тен астам оқу орны қамтылды
